**Образовательный минимум по родному (осетинскому)**

**языку 10 класс, III-четверть.**

|  |  |
| --- | --- |
| **Темæ** | **Сæйраг æмбарынæдтæ** |
| **Зæронд æмæ ног дзырдтæ** | Æвзаджы дзырдуатон сконды амынд цæуынц  **активон** æмæ **пассивон** дзырдтæ. Зæронд дзырдты ʼхсæн хицæн кæнынц историзмтæ æмæ архаизмтæ. Историзмтæ сты, нырыккон царды цы предметтæ æмæ фæзындтæ нал æмбæлынц, уыдоны нæмттæ (*кæвдæсард, сырхгвардион*). Архаизмтæ сты предметты зæронд нæмттæ (*улупа, найдар, кæфой*). |
| **Æнгом дзырдбæстытæ** | Æнгом дзырдбæстытæ арæзт вæййынц дыууæ кæнæ фылдæр дзырдтæй,февдисынц иу хъуыды. Баивæн ын вæййы иу дзырдæй: *цæст дарын- кæсын, зæрды æфтын-мысын.* Æнгом дзырдбæстытæ амонынц æндæр терминтæй дæр: *фразеологизмтæ, фразеологион здæхтытæ, фраз.иуæгтæ.* |
| **Фразеологион синоимтæ, антонимтæ æмæ омонимтæ.** | Æнгом дзырдбæстытæ аразынц синонимон рæнхъытæ (*зæрдæ æхсайын-зæрдæ дзурын*) æмæ антонимон къæйттæ (*дзых суадзын-дзыхыл хæцын).* Æнгом дзырдбæстытæ вæййынц бирæнысаниуæгон æмæ омонимон: *сæр дзæгъæл кæнын:1.сæр зилын; хи æвзæр æнкъарын; 2. сайын; къах скъуырын.* |
| **Литературон æвзаг æмæ йæ нормæтæ.** | Литературон æвзаг у национ æвзаджы сæйраг формæ.Уый хъуамæ дзуапп дæтта бæлвырд нормæтæн. Уыцы нормæтæ аразынц æвзаджы цы хуыздæр, растдæр æвзагониуæгтæ ныффидар сты ныхас кæныны алыхуызон уавæрты, уыдон. Нормæ у æнæмæнг æххæстгæнгæ,вæййы **кодификацигонд,** ома фидаргонд æрцæуы грамматикæты, æмбарынгæнæн æмæ лингвистикон дзырдуæтты. |
| **Стилистикæ æмæ ныхасы культурæ.** | Стилистикæ æмæ ныхасы культурæ. Стилистикон нысаниуæг. Стилистикон нормæ. Ирон лексикæ æмæ фразеологийы стилистикон миниуджытæ.  Дзырдты стилистикон дихкæнынад. Иумæйаг литературон дзырдтæ. Чиныгон дзырдтæ. Дзургæ ныхасы лексикæ. Фразеологион иуæгты стилистикон дихкæнынад. |
| **Ирон лексикæйы стилистикон миниуджытæ. Дзырдты стилистикон нысаниуæджы æмбарынад** | Стилистикон миниуджытæ æппæт дзырдтæн нæй. Иутæ сты **иумæйаглитературон.** Уыдон нысан кæнынц хæстæгдзинад, ном дæттынц æрдзон фæзындтæн, предметты нæмттæн. Вæййынц алыхуызон ныхасы хæйттæ (*ном, чызг, стъалы, хорз,кусын, уарзын..)* **Дзургæ ныхасы лексикæ** та равзæры дзургæ ныхасы, æрвылбон царды уавæрты уæгъдибар ныхасы. |